open-index/open-wikipedia-markdown huggingface dataset:
ดีนาร์กลันตัน

**ดีนาร์กลันตัน** () เป็นเงินตราที่ออกโดยรัฐบาลรัฐกลันตันของประเทศมาเลเซีย ซึ่งอ้างว่าสอดคล้องกับแนวคิดของดีนาร์ทองคำอิสลาม ดีนาร์กลันตันผลิตในรูปของเหรียญหลายหน่วยราคา เหรียญเหล่านี้ถูกทำขึ้นครั้งแรกในปี พ.ศ. 2549 โดยบริษัท Mariwasa Kraftangan ที่ตั้งอยู่ในเมืองกัวลากังซาร์ รัฐเปรัก ซึ่งเป็นผู้ผลิตของที่ระลึกและแบบจำลองวัตถุทางศิลปะและวัฒนธรรมท้องถิ่น และเปิดตัวโดยรัฐกลันตันเมื่อวันที่ 20 กันยายน พ.ศ. 2549 รัฐบาลกลันตันได้เสนอว่า เหรียญมีสถานะที่สามารถชำระหนี้ได้ตามกฎหมาย และเหรียญดีนาร์กลันตันที่รัฐนำออกจำหน่ายได้ขายหมดลงอย่างรวดเร็ว ซึ่งผู้ซื้อจำนวนมากมองว่าดีนาร์ทองคำเป็นทางเลือกที่ดีกว่าสกุลเงินของรัฐบาล (เงินเฟียต)

อย่างไรก็ตาม รัฐบาลกลางของมาเลเซียในกรุงกัวลาลัมเปอร์ปฏิเสธการมีสถานะชำระหนี้ได้ตามกฎหมายของดีนาร์กลันตัน โดยระบุว่ารัฐบาลกลันตันทำให้ประชาชนเข้าใจผิด สกุลเงินเดียวที่ชำระหนี้ได้ตามกฎหมายในรัฐกลันตันคือริงกิตมาเลเซีย ตามรัฐธรรมนูญของมาเลเซีย ตารางที่เก้า รายการ I หัวข้อย่อย 7.a รัฐของมาเลเซียไม่มีสิทธิ์ออกเงินตราของตนเอง อันที่จริง รัฐบาลกลางได้ประกาศต่อสาธารณะก่อนแล้วในปี 2549 ว่ารัฐบาลของรัฐในสหพันธ์ไม่สามารถออกสกุลเงินของตนเองได้ เพื่อปฏิเสธต่อแผนการที่ประกาศโดยรัฐบาลกลันตันและก่อนที่เหรียญใด ๆ จะถูกสร้างขึ้น

## การผลิตเหรียญทองคำและเงินของกลันตัน ใน พ.ศ. 2553
โรงกษาปณ์ World Islamic Mint ที่นครอาบูดาบี สหรัฐอาหรับเอมิเรตส์ได้รับมอบอำนาจจากรัฐบาลกลันตันในการผลิตเหรียญชุดนี้

โดยเหรียญที่ได้รับการผลิตมีหน่วยเงินตราดังนี้:

โลหะเงิน 99.9% — 1, 2, 5, 10 และ 20 ดีร์ฮัม (dirham, درهم)
โลหะทองคำ 22 กะรัต — 1/2, 1, 2, 5 และ 8 ดีนาร์ (dinar, دينار)

ด้านหน้าของเหรียญเป็นสัญลักษณ์ประจำรัฐกลันตัน, คำว่า "รัฐบาลกลันตัน" ในภาษามลายูและอังกฤษ, มูลค่าหน้าเหรียญ และ ‰ ของวัสดุ  ส่วนด้านหลังเป็นอักษรวิจิตรภาษาอาหรับ มูลค่าที่ตราไว้มีดังนี้ (ข้อมูล ณ วันที่ 5 สิงหาคม พ.ศ. 2555)

;โลหะทองคำ

;โลหะเงิน

เหรียญได้เปิดจำหน่ายในรัฐกลันตันในวันที่ 12 สิงหาคม พ.ศ. 2553 โดยไม่สามารถใช้ชำระหนี้ได้ตามกฎหมาย

เมื่อวันที่ 25 สิงหาคม พ.ศ. 2554 รัฐบาลรัฐกลันตันโดยดาโตะ นิก อับดุล อาซิซ นิก มัต ซึ่งดำรงตำแหน่งเมินเตอรีเบอซาร์แห่งรัฐกลันตัน ได้รวบรวมและจัดพิธีแจกจ่ายซะกาตแก่ประชาชนเป็นเหรียญดีนาร์และดีร์ฮัมกลันตัน

## ดูเพิ่ม
* 
* ดีนาร์ทองคำอิสลาม

## อ้างอิง

หมวดหมู่:ดีนาร์
หมวดหมู่:รัฐกลันตัน
หมวดหมู่:สกุลเงินท้องถิ่น
ลีแอนน์ หลี่

**ลีแอนน์ หลี่** () หรือ **หลี่ ย่าหนาน** (; เกิด 25 พฤศจิกายน ค.ศ. 1984) เป็นนักแสดงและพิธีกรรายการโทรทัศน์ชาวแคนาดาเชื้อสายจีน เจ้าของตำแหน่งมิสไชนิสอินเตอร์เนชั่นแนล ประจำปี 2005 โดยเธอได้ครองตำแหน่งถัดจาก จง เจียซิน

## ประวัติ
ลีแอนน์ หลี่ เกิดที่นครเซี่ยงไฮ้ ประเทศจีน มีชื่อภาษาจีนว่า หลี่ ย่าหนาน เธอย้ายมาใช้ชีวิตที่ประเทศแคนาดาตามครอบครัวของเธอตั้งแต่ยังเด็ก โดยเธอศึกษาในระดับชั้นอุดมศึกษา ทางด้านวิจิตรศิลป์ ที่มหาวิทยาลัยบริติชโคลัมเบีย เมืองแวนคูเวอร์ และเข้าประกวดมิสไชนิสแวนคูเวอร์ ประจำปี 2004 ขณะเรียนอยู่ชั้นปีที่ 2

## เข้าสู่วงการบันเทิง
เมื่ออายุได้ 20 ปี ลีแอนน์ หลี่ ตัดสินใจเข้าประกวดนางงามในเวทีมิสไชนิสแวนคูเวอร์ ครั้งที่ 10 ประจำปี ค.ศ. 2004 ที่ประเทศแคนาดา และได้ตำแหน่งชนะเลิศพร้อมกับได้รับรางวัลขวัญใจช่างภาพไปครอง จากการที่เธอได้รับตำแหน่งมิสไชนิสแวนคูเวอร์ ทำให้เธอได้เป็นตัวแทนของเมืองแวนคูเวอร์ ไปประกวดมิสไชนิสอินเตอร์เนชั่นแนล ในปี ค.ศ. 2005 ที่ฮ่องกง 

ในการประกวดมิสไชนิสอินเตอร์เนชั่นแนล ประจำปี 2005 ลีแอนน์ หลี่ ที่เป็นตัวแทนจากเมืองแวนคูเวอร์ ประเทศแคนาดา สามารถคว้ารางวัลชนะเลิศมาครองได้สำเร็จ โดยเอาชนะ ฟาลา เฉิน ที่เป็นตัวแทนจากเมืองนิวยอร์ก สหรัฐอเมริกา ทำให้เธอได้เซ็นสัญญาเป็นนักแสดงของทีวีบีและมีผลงานการแสดงละครโทรทัศน์ให้กับทีวีบีอย่างต่อเนื่องถึง 10 ปี

## ผลงานการแสดง
### ละครโทรทัศน์

### ภาพยนตร์

## อ้างอิง

หมวดหมู่:บุคคลที่เกิดในปี พ.ศ. 2527
หมวดหมู่:นักแสดงภาพยนตร์หญิงชาวแคนาดา
หมวดหมู่:นักแสดงละครโทรทัศน์หญิงชาวแคนาดา
หมวดหมู่:นักแสดงทีวีบี
บะนีฮะซัน

**บะนีฮะซัน** () เป็นแหล่งสุสานในสมัยอียิปต์โบราณ ในปัจจุบัน มันตั้งอยู่ทางใต้ของเมืองอัลมินยา ประมาณ 20 กิโลเมตร (12 ไมล์) ในภูมิภาคที่เรียกว่าอียิปต์ตอนกลาง ซึ่งเป็นพื้นที่ระหว่างเมืองอัสยูฏกับเมืองเมมฟิส

แม้ว่าจะมีการฝังศพในช่วงสมัยราชอาณาจักรเก่าอยู่บ้าง แต่ส่วนใหญ่จะใช้ที่นี้เป็นหลุมฝังศพกันในช่วงสมัยราชอาณาจักรกลาง ซึ่งกินระยะเวลาตั้งแต่ศตวรรษที่ 21 ถึง 17 ก่อนคริสตกาล (หรือ ยุคสำริดกลาง)

ทางใต้ของแหล่งสุสานแห่งนี้เป็นวิหารที่โปรดให้สร้างโดยพระนางฮัตเชปซุต และฟาโรห์ทุตโมสที่ 3 เพื่ออุทิศแด่เทพีประจำท้องถิ่นนามว่า ปาเคต และเป็นที่รู้จักกันในชื่อ คูหาแห่งอาร์ทิมิส เพราะชาวกรีกได้เชื่อมโยงให้เทพีปาเคตเป็นเทพีพระองค์เดียวกันกับเทพีอาร์ทีมิส และวิหารแห่งนี้จมอยู่ใต้ดิน

## อ้างอิง


หมวดหมู่:สุสานในประเทศอียิปต์
ตา-เซติ

[thumb|ตา-เซติ (ด้านบนสุด) ที่ "[วิหารน้อยขาว" ในคาร์นัก]]
right|thumb|375x375px|แผนที่ของเขตปกครองทั้งหมดในอียิปต์บน
**ตา-เซติ** (*ดินแดนแห่งธนู* หรือ ตา-เคนทิต, ชายแดน หรือ พรมแดน) เป็นเขตปกครองเขตแรกของอียิปต์บน ซึ่งเป็นหนึ่งใน 42 เขตปกครองในสมัยอียิปต์โบราณ ตา-เซติเป็นเขตพื้นที่ชิดชายแดนกับดินอดนทางนิวเบียและชื่อนี้ยังใช้เพื่ออ้างถึงนิวเบียอีกด้วย

## ประวัติ
ในทุกเขตปกครองจะถูกดูแลโดยผู้ปกครองท้องถิ่น (ผู้ว่าราชการท้องถิ่น) ซึ่งขึ้นโดยตรงกับฟาโรห์

พื้นที่ของเขตปกครองนี้ประมาณ 2 *ชา-ตา* (ประมาณ 5.5 เฮกตาร์ / 4.8 เอเคอร์ โดย 1 ชา-ตาเท่ากับ 2.75 เฮกตาร์ / 2.4 เอเคอร์) และประมาณ 10,5 *อิเทรู* (ประมาณ 112 กม. / 69,6 ไมล์ 1 อิเทรู เท่ากับ ยาวประมาณ 10.5 กม. / 6.2 ไมล์)

เมืองหลักของเขตปกครองนี้ (*Niwt*) คือ อาบู / แอลเลเฟนไทน์ (ส่วนหนึ่งของเมืองอัสวานในปัจจุบัน) และเมืองอื่น ๆ ได้แก่ ป'อาอาเลก / ฟิเล (หรือ เมืองฟิเลในปัจจุบัน), ซูเนต / ไซยีน (หรือ เมืองอัสวานในปัจจุบัน) และ ปา-เซเบก / โอมโบอิ (หรือ เมืองคอม โอมโบในปัจจุบัน) โดยทุกเมืองหลัก (*Niwt*) จะมีวิหาร (*Het net*) ที่อุทิศให้กับเทพสูงสุดและจวนผู้ปกครองท้องถิ่น (*Heqa het*)

เทพหลักของเขตปกครองคือเทพฮอรัส และเทพอื่นๆ ได้แก่ อานูเคต, อาเรนสนูฟิส, ฮาธอร์, ไอซิส, คนุม, มันดูลิส, ซาเทต และโซเบค ปัจจุบันพื้นที่นี้เป็นส่วนหนึ่งของเขตผู้ว่าการอัสวาน

ยังคงพยายามศึกษาเกี่ยวกับชาวตา-เซติและอัตลักษณ์ของพวกเขา และในปัจจุบัน จากสิ่งที่ทราบกันเชื่อกันว่าพวกเขาใช้ภาษากลุ่มนีโล-ซาฮารัน

## ผู้ปกครองท้องถิ่นแห่งตา-เซติ
ต่อไปนี้เป็นลำดับวงศ์ตระกูลบางส่วนของผู้ปกครองท้องถิ่นแห่งตา-เซติในสมัยช่วงราชวงศ์ที่สิบสอง โดยนามของผู้ปกครองท้องถิ่นจะถูกขีดด้วยเส้นใต้

## อ้างอิง


* Helck, Wolfgang; Westendorf, Wolfhart: *Lexikon der Ägyptologie*. Wiesbaden: Harrassowitz 1977. 

## แหล่งข้อมูลอื่น

* About the nomoi of Egypt
* Detailed map of the nomois
* Hieroglyphs of the nomoi
วาดีอัลฮูดี

**วาดีอัลฮูดี** ( เป็นวาดี (หุบเขาหรือพื้นท้องน้ำ) ในทะเลทรายตะวันออกทางตอนใต้ของอียิปต์ บริเวณนี้เป็นที่ตั้งของเหมืองโบราณสำหรับแร่แอเมทิสต์ วาดีอัลฮูดีมีความสำคัญในด้านโบราณคดี เนื่องจากมีจารึกหินและภาพสลักจำนวนมาก โดยส่วนใหญ่มีอายุย้อนไปถึงสมัยราชอาณาจักรกลาง เนื่องจากแร่แอเมทิสต์ได้รับความนิยมเป็นพิเศษในช่วงเวลานั้น วาดีอัลฮูดียาวจรดสุดที่แม่น้ำไนล์ห่างจากเมืองอัสวานไปทางทิศเหนือเพียงไม่กี่กิโลเมตร และพาดไปทางทิศตะวันออกเฉียงใต้ เหมืองแร่แอเมทิสต์โบราณดังกล่าวตั้งอยู่ห่างจากเมืองอัสวานไปทางทิศตะวันออกเฉียงใต้ประมาณ 20 กิโลเมตร

## อ้างอิง

หมวดหมู่:แหล่งโบราณคดีในประเทศอียิปต์
แฮลิอูโปลิส

**แฮลิอูโปลิส** (; I͗wnw, Iunu หรือ 𓉺𓏌𓊖; ,  'เสาหิน'; ) เป็นนครที่สำคัญของอียิปต์โบราณ เป็นเมืองหลักของเขตปกครองที่สิบสามหรือเขตปกครองแห่งแฮลิอูโปลิสของอียิปต์ล่าง และเป็นศูนย์กลางทางศาสนาที่สำคัญ ปัจจุบันตั้งอยู่ในเมืองอัยน์ชัมส์ ชานเมืองทางตะวันออกเฉียงเหนือของกรุงไคโร

แฮลิอูโปลิสเป็นหนึ่งในเมืองที่เก่าแก่ที่สุดของอียิปต์โบราณ ซึ่งถูกครอบครองตั้งแต่ช่วงสมัยก่อนราชวงศ์ มันขยายตัวอย่างมากภายใต้สมัยราชอาณาจักรเก่าและสมัยราชอาณาจักรกลาง แต่ปัจจุบันส่วนใหญ่ของเมืองถูกทำลาย ชิ้นส่วนของวิหารและอาคารอื่น ๆ ถูกนำไปใช้ใหม่เพื่อสร้างกรุงไคโรในยุคกลาง ข้อมูลส่วนใหญ่เกี่ยวกับเมืองโบราณนี้มาจากบันทึกที่ยังหลงเหลืออยู่

ส่วนที่หลงเหลือที่สำคัญของเมืองแฮลิอูโปลิสคือ เสาโอเบลิสก์ของวิหารแห่งรา-อาตุมที่โปรดให้สร้างโดยฟาโรห์เซนุสเรตที่ 1 จากราชวงศ์ที่สิบสองแห่งอียิปต์ และซากวิหารก็คงอยู่ในตำแหน่งเดิม ซึ่งในปัจจุบันวิหารดังกล่าวอยู่ในอัล-มาซัลลา เขตอัล-มาตารัยยาห์ กรุงไคโร  เสาโอเบลิสก์เป็นเสาหินแกรนิตสีแดงความสูง 21 เมตร (69 ฟุต) มีน้ำหนัก 120 ตัน (240,000 ปอนด์) และเชื่อกันว่าเป็นเสาโอเบลิสก์ที่เก่าแก่ที่สุดในโลกที่ยังหลงเหลืออยู่ ชาวโรมันนำเสาโอเบลิสก์แห่งมอนเตซิโตริโอไปยังกรุงโรมภายใต้การนำของจักรพรรดิเอากุสตุส ซึ่งยังคงหลงเหลืออยู่ เสาโอเบลิสก์ขนาดเล็กสองเสาที่เรียกว่า *[[เข็มแห่งคลีโอพัตรา]]* ก็ถูกค้นย้ายไปยังเมืองลอนดอนและนิวยอร์กเช่นกัน

## ชื่อ

แฮลิอูโปลิสเป็นชื่อที่แผลงเป็นละตินจากชื่อภาษากรีกโบราณว่า *Hēlioúpolis* () หมายถึง "เมืองแห่งดวงอาทิตย์" เฮลิออส เทพที่เป็นบุคลาธิษฐานของดวงอาทิตย์ เป็นเทพที่ชาวกรีกระบุเทียบกับราและอาตุม เทพเจ้าอียิปต์ที่มีลัทธิหลักบูชาในเมืองนี้

ชื่อดั้งเดิมของเมืองนี้คือ  ("เสาหิน") ซึ่งไม่ทราบรูปสะกดที่แท้จริง เนื่องจากชาวอียิปต์โบราณบันทึกเฉพาะรูปพยัญชนะ รูปทับศัพท์ของนักนักอียิปต์วิทยาคือ *Iunu* แต่ในภาษาฮีบรูไบเบิลปรากฏเป็น *ʾŌn* (, ) และ *ʾĀwen* () ทำให้นักวิชาการบางส่วนสร้างรูปสะกดใหม่เป้น **ʔa:wnu* บางทีจาก /ja:wunaw/ ในแบบเก่า นอกจากนี้ยังพบรูปแบบในรูปของ *Awnu* และ *Annu* ชื่อที่อยู่รอดในภาาษาคอปติกคือ  *Ōn*

ชื่อเมืองนี้ปรากฏในPyramid Texts ของราชอาณาจักรเก่าแห่งอียิปต์ ในชื่อ "บ้านเรือนของรา" (House of Ra)

## อ้างอิง

### บรรณานุกรม
* Allen, James P. 2001. "Heliopolis". In *The Oxford Encyclopedia of Ancient Egypt*, edited by Donald Bruce Redford. Vol. 2 of 3 vols. Oxford, New York, and Cairo: Oxford University Press and The American University in Cairo Press. 88–89
* Bilolo, Mubabinge. 1986. *Les cosmo-théologies philosophiques d'Héliopolis et d'Hermopolis. Essai de thématisation et de systématisation*, (Academy of African Thought, Sect. I, vol. 2),  Kinshasa–Munich 1987;  new ed., Munich-Paris, 2004.
* Reallexikon der Ägyptischen Religionsgeschichte - Hans Bonnet 
* Collier, Mark and Manley, Bill. *[[How to Read Egyptian Hieroglyphs]]: Revised Edition*. Berkeley: University of California Press, 1998.
* The Routledge Dictionary of Egyptian Gods and Goddesses, George Hart 
* Redford, Donald Bruce. 1992. "Heliopolis". In *The Anchor Bible Dictionary*, edited by David Noel Freedman. Vol. 3 of 6 vols. New York: Doubleday. 122–123
* 

## แหล่งข้อมูลอื่น
*Obelisk of Psametik II from Heliopolis, removed and  reerected by Augustus in Rome
แอมีร์แอบบอส โฮเวย์ดา

**แอมีร์แอบบอส โฮเวย์ดา** (; 18 กุมภาพันธ์ พ.ศ. 2462 – 7 เมษายน พ.ศ. 2522) เป็นนายกรัฐมนตรีอิหร่านคนที่ 42 ในสมัยราชวงศ์ปาห์ลาวีที่ดำรงตำแหน่งระหว่าง พ.ศ. 2508 ถึง พ.ศ. 2521 เป็นนายกรัฐมนตรีอิหร่านที่รั้งตำแหน่งนานที่สุดในประวัติศาสตร์อิหร่าน นอกจากนี้เขายังเคยดำรงตำแหน่งรองนายกรัฐมนตรีและรัฐมนตรีคลัง

เขาถูกปลดออกจากตำแหน่งในประมาณเดือนพฤศจิกายน พ.ศ. 2521 และถูกจับกุมในปีเดียวกันโดยรัฐบาลทหารของพระเจ้าชาห์ และในที่สุดก็ถูกประหารชีวิตทันทีหลังการปฏิวัติอิหร่านเมื่อวันที่ 7 เมษายน พ.ศ. 2522 ฐาน "ทำสงครามต่อพระเจ้า" และ "เผยแพร่การทุจริตบนโลก"

## อ้างอิง

หมวดหมู่:บุคคลที่เกิดในปี พ.ศ. 2462
หมวดหมู่:บุคคลที่เสียชีวิตในปี พ.ศ. 2522
หมวดหมู่:นักการเมืองอิหร่าน
หมวดหมู่:การปฏิวัติอิหร่าน
หมวดหมู่:ผู้นำในสงครามเย็น
หมวดหมู่:ราชวงศ์ปาห์ลาวี
ฮาระ ทากาชิ

**ฮาระ ทากาชิ** (, 15 มีนาคม ค.ศ. 1856 – 4 พฤศจิกายน ค.ศ. 1921) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่น ตั้งแต่ปี ค.ศ. 1918 จนกระทั่งเขาถูกลอบสังหาร

ก่อนที่จะก้าวขึ้นสู่ตำแหน่งสำคัญทางการเมือง ฮาระ ทากาชิ เคยดำรงตำแหน่งทางการทูตระดับรองมาก่อน และได้รับเลือกให้เป็นสมาชิกสภาผู้แทนราษฎร ในนามพรรค Rikken Seiyūkai ซึ่งเป็นพรรคการเมืองที่มีอิทธิพลในขณะนั้น

## แหล่งข้อมูลอื่น

* Hara Kei Memorial Hall
* Tsuyoshi Masuda, Takashi Hara and China, part 1
* Tsuyoshi Masuda, Takashi Hara and China, part 2
* 

หมวดหมู่:บุคคลที่เกิดในปี พ.ศ. 2399
หมวดหมู่:บุคคลที่เสียชีวิตในปี พ.ศ. 2464
หมวดหมู่:นายกรัฐมนตรีญี่ปุ่น
หมวดหมู่:นักการเมืองญี่ปุ่น
หมวดหมู่:บุคคลในยุคเมจิ
หมวดหมู่:นายกรัฐมนตรีญี่ปุ่นที่ถูกลอบสังหาร
หมวดหมู่:ศิษย์เก่าจากมหาวิทยาลัยโตเกียว
หมวดหมู่:บุคคลจากโมริโอกะ
หมวดหมู่:บุคคลในยุคไทโช
สโมสรฟุตบอลสมุทรปราการ ซิตี้ ในฤดูกาล 2565–2566

การแข่งขันฟุตบอลของสโมสรฟุตบอลสมุทรปราการ ซิตี้ ในฤดูกาล 2565–2566 เป็นฤดูกาลที่ 4 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2

## ผู้เล่น

## การซื้อ-ขายนักเตะ
### ก่อนเปิดฤดูกาล
#### เข้า

#### ออก

### ระหว่างฤดูกาล
#### เข้า

#### ออก

## นัดกระชับมิตร

### ก่อนเปิดฤดูกาล

### ระหว่างฤดูกาล

## การแข่งขัน
### ภาพรวม

### ไทยลีก 2

#### ตารางคะแนน

#### สถิติผลการแข่งขันในลีก

#### ผลการแข่งขันในลีกตามสัปดาห์

#### แมตช์

### ช้าง เอฟเอคัพ

### รีโว่ คัพ

## สถิติ
### การลงเล่นและประตู

|-
! colspan="14" style="background:#dcdcdc; text-align:center"|ผู้รักษาประตู

|-
! colspan="14" style="background:#dcdcdc; text-align:center"|กองหลัง

|-
! colspan="14" style="background:#dcdcdc; text-align:center"|กองกลาง

|-
! colspan="14" style="background:#dcdcdc; text-align:center"|กองหน้า

|-
! colspan="14" style="background:#dcdcdc; text-align:center"|ผู้เล่นที่เคยลงเล่นให้กับสโมสรแต่ย้ายออกไปแล้ว

|}

### ผู้ทำประตู

: ผู้เล่นที่ย้ายออกจากสโมสรระหว่างฤดูกาล.

### คลีนชีตส์

## อ้างอิง

2565–66
ส
โทโชไดจิ

**โทโชไดจิ** หรือ **วัดโทโชได** () คือวัดพุทธมหายานนิกายริชชู ตั้งอยู่ในเมืองนาระ จังหวัดนาระ ประเทศญี่ปุ่น ก่อตั้งในปี พ.ศ. 1302 ในสมัยนาระ โดยพระภิกษุเจียนเจินสมัยราชวงศ์ถังของจีน (หรือ *กันจิน* ในภาษาญี่ปุ่น) และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม *"[[อนุสรณ์สถานทางประวัติศาสตร์นาระโบราณ]]"* เมื่อ พ.ศ. 2541 มรดกโลกโดยองค์การยูเนสโก

## ประมวลภาพ

File:Memorial-in-front-of-Tōshōdai-ji-Nara.jpg|Memorial in front of Toushoudai-ji
File:Toshodaiji Nara Nara pref04s5s4290.jpg|Shichidō garan
File:Toshodaiji Nara Nara pref03n4592.jpg|Korō
File:Toshodaiji Nara Nara pref13n4350.jpg|Raidō
File:Toshodaiji Nara Nara pref08n4500.jpg|Hōzō และ Kyōzō


## อ้างอิง

## แหล่งข้อมูลอื่น

* Toshodaii Temple, from The Official Nara Travel Guide 
* Toshodaiji Temple Guide GoJapanGo

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศญี่ปุ่น
หมวดหมู่:วัดในนาระ
อะเลคซันดร์ บอร์ตนิคอฟ

**อะเลคซันดร์ วาซีลเยวิช บอร์ตนิคอฟ** (; เกิดเมื่อ 15 พฤศจิกายน พ.ศ. 2494) เป็นเจ้าหน้าที่ข่าวกรองของรัสเซียซึ่งดำรงตำแหน่งผู้อำนวยการสำนักข่าวกรองแห่งสหพันธ์ หรือ "เอฟเอสบี (FSB)" ซึ่งเป็นหน่วยต่อต้านก่อการร้ายของรัสเซียมาตั้งแต่ปี พ.ศ. 2551 เขาเป็นหนึ่งในสมาชิกที่มีอำนาจมากที่สุดของกลุ่มไซโลวิคของวงในตัวจริงและท่อน้ำเลี้ยงของประธานาธิบดีวลาดีมีร์ ปูติน

## อ้างอิง

หมวดหมู่:นักการเมืองรัสเซีย
หมวดหมู่:บุคคลที่เกิดในปี พ.ศ. 2494
หมวดหมู่:ทหารชาวรัสเซีย
สถานีรถไฟยามาโตะ-ไซไดจิ

**สถานีรถไฟยามาโตะ-ไซไดจิ** หรือ **สถานีรถไฟไซไดจิ** (; ) เป็นสถานีรถไฟบริเวณชานเมืองนครนาระ จังหวัดนาระ ประเทศญี่ปุ่น บริหารโดยบริษัทรถไฟคินเท็ตสึ

สถานีเป็นชุมทางรถไฟสี่ทิศทาง ได้แก่ สายนาระจากโอซากะทางทิศตะวันตก และนาระทางทิศตะวันออก สายเกียวโต จากเกียวโตทางทิศเหนือ และสายคาชิฮาระ จากคาชิฮาระทางทิศใต้

## เหตุการณ์สำคัญ
วันที่ 8 กรกฎาคม พ.ศ. 2565 ชินโซ อาเบะ อดีตนายกรัฐมนตรีญี่ปุ่นและสมาชิกสภาผู้แทนราษฎร ถูกลอบสังหารในงานกิจกรรมทางการเมืองนอกสถานี

## อ้างอิง

## แหล่งข้อมูลอื่น
* 

หมวดหมู่:สถานีรถไฟในจังหวัดนาระ
หมวดหมู่:สิ่งก่อสร้างตั้งแต่ พ.ศ. 2457
หมวดหมู่:สิ่งก่อสร้างในนาระ
หมวดหมู่:การลอบสังหารชินโซ อาเบะ
ชัยปุระนครนิคม

**องค์การเทศบาลชัยปุระ** () หรือ **ชัยปุระนครนิคม** (อักษรโรมัน: Jaipur Nagar Nigam) เป็นองค์การบริหารเทศบาลนครชัยปุระ รัฐราชสถาน ประเทศอินเดีย มีภาระรับผิดชอบในการบริหารโครงสร้างพื้นฐานและสาธารณูปโภคในนคร องค์การประกอบด้วยแขวง 250 แขวง แต่ละแขวงมีตัวแทนจากการเลือกตั้ง ชัยปุระแบ่งเป็นสองเขตเลือกตั้งได้แก่ชัยปุระ (Jaipur) และชัยปุระชนบท (Jaipur Rural) นายกเทศบาลคนแรกคือศรี โมหัน ลาล คุปตะ (Shri Mohan Lal Gupta) ดำรงตำแหน่งในปี 1994

## อ้างอิง

หมวดหมู่:องค์การเทศบาลในประเทศอินเดีย
หมวดหมู่:ชัยปุระ
หมวดหมู่:รัฐบาลรัฐราชสถาน
เกาะตาชัย

**เกาะตาชัย** เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน

เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า *หาดหน้าเกาะ* ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่

## อ้างอิง

## แหล่งข้อมูลอื่น

ตาชัย
ตาชัย
หมวดหมู่:อำเภอท้ายเหมือง
ตำราคำสอนแห่งอเมเนมเฮต

[right|thumb|แผ่นบันทึกที่มีข้อความที่ตัดตอนมาจากตำราคำสอนแห่งอเมนเอมฮัต จากในราชวงศ์ที่สิบแปด รัชสมัยของฟาโรห์[ฟาโรห์แอเมนโฮเทปที่ 1|อเมนโฮเทปที่ 1 ซึ่งปกครองอยู่ระหว่าง 1514–1493 ปีก่อนคริสตกาล ข้อความอ่านว่า: "จงระวังทุกคนที่อยู่ใต้บังคับบัญชาของเจ้า ... อย่าวางใจพี่น้อง, ไม่รู้จักเพื่อน, อย่าสนิทสนม"]]
**ตำราคำสอนแห่งอเมนเอมเฮต** (หรือที่รู้จักในชื่อ "คำแนะนำของฟาโรห์อเมนเอมฮัตที่ 1 ถึงพระราชโอรสของพระองค์ เซซอสทริส") เป็นบทกวีอียิปต์โบราณเรื่องสั้นประเภทตำราคำสอนเซไบยต์ (sebayt) ที่เขียนขึ้นในช่วงต้นของสมัยราชอาณาจักรกลาง บทกวีนี้ใช้รูปแบบของบทพูดคนเดียวที่เร้าอารมณ์ยิ่ง ซึ่งส่งมาจากดวงพระวิญญาณของฟาโรห์อเมนเอมฮัตที่ 1 จากราชวงศ์ที่สิบสองแห่งอียิปต์ที่ถูกลอบปลงพระชนม์ให้กับฟาโรห์เซนุสเรตที่ 1 ผู้เป็นพระราชโอรส โดยบรรยายถึงแผนการสมคบคิดที่ทำการลอบปลงพระชนม์พระองค์ และกำชับพระราชโอรสของพระองค์ไม่ให้เชื่อใจใครเลย บทกวีนี้เป็นการขออภัยโทษต่อการกระทำของฟาโรห์ก่อนหน้า และจบลงด้วยการชักชวนให้ฟาโรห์เซนุสเรตขึ้นครองพระราชบัลลังก์และปกครองอย่างชาญฉลาดแทนฟาโรห์อเมนเอมฮัต

## อ้างอิง

### บรรณานุกรม

* 
* 

## แหล่งข้อมูลอื่น

*คำแปล 

หมวดหมู่:ตำราอียิปต์โบราณ
หมวดหมู่:ฟาโรห์อเมเนมเฮตที่ 1
คำทำนายแห่งเนเฟอร์ติ

thumb|220x220px|ชิ้นส่วนที่แตกออกมาของ ''คำทำนายแห่งเนเฟอร์ติ'' ที่พิพิธภัณฑ์ศิลปะลอสแองเจลิสเคาน์ตี้ (M.80.203.196)
**คำทำนายแห่งเนเฟอร์ติ** เป็นหนึ่งในวรรณกรรมไม่กี่ฉบับที่ยังหลงเหลืออยู่จากสมัยอียิปต์โบราณ เรื่องราวเกิดขึ้นในช่วงสมัยอาณาจักรเก่าภายใต้การปกครองของฟาโรห์สเนฟรู อย่างไรก็ตาม ข้อความดังกล่าวมาจากบุคคลที่มีนามว่า *เนเฟอร์ริต* ซึ่งน่าจะประพันธ์ขึ้นในช่วงต้นของราชวงศ์ที่สิบสองแห่งอียิปต์ ลักษณะของประเภทการประพันธ์เป็นที่ถกเถียงกันอยู่ มีหลายทฤษฎีที่ระบุว่าวรรณกรรมเป็นเรื่องโรแมนติกทางประวัติศาสตร์ในรูปแบบคำทำนายหลอก วรรณกรรมทางการเมือง แรงจูงใจทางศาสนา ตลอดจนข้อความทางวรรณกรรมที่สร้างขึ้นเพื่อเปลี่ยนแปลงและปรับปรุงสถานการณ์ในพระราชอาณาจักรอียิปต์ในสมัยราชวงศ์ที่สิบสอง

"คำทำนายแห่งเนเฟอร์ติ" ได้ถูกตีความว่า เป็นหลักฐานเบื้องต้นเพื่อสนับสนุนทัศนะที่ว่า ฟาโรห์อเมนเอมฮัตที่ 1 มีเชื้อสายจากนิวเบียจากพระราชมารดาของพระองค์ ซึ่งมีการอธิบายว่าเป็น "สตรีแห่งตาเซติ" และถือกำเนิดขึ้นในอัสวาน บริเวณส่วนใต้สุดของอียิปต์

## อ้างอิง


หมวดหมู่:วรรณกรรมอียิปต์โบราณ
ไอ ไอ ไอ ไอศกรีม

***ไอ ไอ ไอ ไอศกรีม*** () เป็นซีรีส์อนิเมะสั้น 3D CGI ผลิตโดยสตูดิโอชินเอแอนิเมชัน และ TIA ร่วมกับเครือไอศกรีมจังหวัดโอนินาวะ Blue Seal และบริษัทของเล่น Takara Tomy กำกับโดยจูเรีย มัตสึโมโตะ (*[[Tsukiuta|TsukiPro the Animation]]*) และเขียนบทโดยฮิโรโกะ ฟูกูดะ (*[[สาวน้อย ฟ้าใส กับโลกสีครามใบใหญ่|Amanchu! Advance]]*) และออกแบบตัวละครโดยอายะ มัตสึอิ ออกอากาศทางช่องทีวีโตเกียวผ่านรายการวาไรตีสำหรับเด็ก *Kinder TV* ตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 เริ่มออกอากาศในเดือนกรกฎาคม พ.ศ. 2565 

## ดูเพิ่ม
* *[[ปุยปุย มอลก้า]]*

## อ้างอิง

## แหล่งข้อมูลอื่น
*  
* 
หมวดหมู่:โตโฮแอนิเมชันสตูดิโอ
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2564
หมวดหมู่:เมเดียลิงก์
เรื่องราวแห่งซินูเฮ

alt=Light gray stone surface with carved and painted images of two woman, a falcon-headed god, a black-haired man with a long goatee, a jackal-headed god, and Egyptian hieroglyphs inscribed along the top|thumb|ภาพนูนต่ำของของฟาโรห์อเมนเอมฮัตที่ 1 พร้อมด้วยทวยเทพ; การสวรรคตของฟาโรห์อเมนเอมฮัตที่ 1 ทรงถูกรายงานโดยฟาโรห์เซนุสดรตที่ 1 ผู้เป็นพระราชโอรสของพระองค์ในเรื่องราวแห่งซินูเฮ

**เรื่องราวแห่งซินูเฮ** (หรือที่รู้จักในชื่อ ซาเนฮัต) ถือเป็นหนึ่งในผลงานที่ดีที่สุดของวรรณคดีอียิปต์โบราณ เป็นเรื่องราวที่เกิดขึ้นภายหลังการเสด็จสวรรคตของฟาโรห์อเมนเอมฮัตที่ 1  ซึ่งพระองค์เป็นผู้สถาปนาราชวงศ์ที่สิบสองแห่งอียิปต์ขึ้นในช่วงต้นของศตวรรษที่ 20 ก่อนคริสตกาล และประพันธ์ขึ้นเมื่อราว 1875 ปีก่อนคริสตกาล ถึงแม้ว่าต้นฉบับที่ยังหลงเหลืออยู่จะมาจากในรัชสมัยของฟาโรห์อเมนเอมฮัตที่ 3 ซึ่งปกครองพระราชอาณาจักรอียิปต์ราว 1800 ปีก่อนคริสตกาล

มีการถกเถียงกันอย่างต่อเนื่องในหมู่นักไอยคุปต์วิทยาว่า งานเขียนมีเค้าโครงมาจากเหตุการณ์จริงที่เกี่ยวข้องกับบุคคลที่มีนามว่า ซินูเฮ (อียิปต์โบราณ: *Za-Nhet* "บุตรชายแห่งมะเดื่อ") โดยมีฉันทามติว่ามีความเป็นไปได้มากที่สุดว่างานเขียนนี้จะเป็นเรื่องที่แต่งขึ้นมา ด้วยจากลักษณะที่เป็นสากลของตัวบทที่ค้นพบในตัวละครซินูเฮ รวมทั้งความรอบคอบและความเมตตาดุจดั่งเทพเจ้านั้น ผู้ประพันธ์นิรนามจึงถูกเรียกว่าเป็น "เชกสเปียร์แห่งอียิปต์" ซึ่งความคิดมีความคล้ายคลึงกันในตำราพระคัมภีร์ไบเบิล เรื่องราวแห่งซินูเฮได้ถูกเขียนขึ้นเป็นลักษณะบทกลอนและอาจจะมีการนำมาแสดงด้วย ความนิยมอย่างมากของงานเขียนชิ้นนี้จะพบเห็นได้จากเศษชิ้นส่วนบันทึกเรื่องดังกล่าวที่ยังหลงเหลืออยู่จำนวนมาก

## เชิงอรรถ

## อ้างอิง


หมวดหมู่:วรรณกรรมอียิปต์โบราณ
นักอัญเชิญทมิฬ

***นักอัญเชิญทมิฬ*** () เป็นซีรีส์ไลต์โนเวลญี่ปุ่น เขียนโดยโดฟุ มาโยอิ เริ่มเผยแพร่ออนไลน์ทางเว็บไซต์นิยายออนไลน์เขียนโดยผู้ใช้ โชเซตสึกะ นิ นาโร ในเดือนตุลาคม พ.ศ. 2557 สำนักพิมพ์ Overlap เริ่มตีพิมพ์เป็นหนังสือไลต์โนเวลในเครือโอเวอร์แลปบุงโกะในเดือนมิถุนายน พ.ศ. 2559 วาดภาพประกอบโดยคูโรงิง วางจำหน่ายถึงเล่มที่ 20 เมื่อเดือนธันวาคม พ.ศ. 2566 มังงะดัดแปลงวาดภาพโดยกิง อัมมะ เริ่มเผยแพร่ทางเว็บไซต์ *Comic Gardo* ของสำนักพิมพ์โอเวอร์แลปในเดือนมกราคม พ.ศ. 2561 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 13 ในเดือนมิถุนายน พ.ศ. 2565 อนิเมะดัดแปลงสร้างโดยสตูดิโอ Satelight ออกอากาศตั้งแต่เดือนกรกฎาคมถึงกันยายน พ.ศ. 2565

## ตัวละคร
;
: 

;
: 

;
: 

;
: 

;
: 

;
: 

;
: 

;
: 

## อ้างอิง

## แหล่งข้อมูลอื่น
*  ที่ โชเซ็ตสึกะ นิ นาโร 
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:นวนิยายเกี่ยวกับการกลับชาติมาเกิด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:กิฟท์บุ๊ค
หมวดหมู่:แซทเทลไลท์
หมวดหมู่:รายการโทรทัศน์ของโตเกียวเอ็มเอ็กซ์
ฮามามัตสึโจ

thumb|ย่านฮามามัตสึโจ
**ฮามามัตสึโจ** () เป็นย่านธุรกิจทางทิศใต้ของย่านชิมบาชิ เขตมินาโตะ โตเกียว บริเวณชายฝั่งอ่าวโตเกียว

## อ้างอิง


หมวดหมู่:ย่านในโตเกียว
พีระมิดแห่งอเมนเนมเฮตที่ 1

**พีระมิดแห่งอเมนเอมเฮตที่ 1** เป็นพีระมิดสมัยอียิปต์โบราณที่สร้างขึ้นที่เอล-ลิชต์ โดยฟาโรห์อเมนเอมเฮตที่ 1 ซึ่งพระองค์ทรงเป็นผู้สถาปนาราชวงศ์ที่สิบสองแห่งอียิปต์ 

พีระมิดแห่งนี้ได้สร้างตามสัดส่วนขนาดและรูปแบบโดยประมาณตามพีระมิดในสมัยราชอาณาจักรเก่า นอกจากนี้ยังได้สร้างแนวประเพณีใหม่ขึ้น โดยจะให้โครงสร้างแต่ละองค์ประกอบในพีระมิดมีชื่อเฉพาะของตัวเอง และโครงสร้างที่รวมกันนั้นเรียกว่า "สถานที่แห่งการปรากฏพระองค์ของอเมนเอมฮัต"

## โครงสร้าง
หลักฐานทางโบราณคดีชี้ให้เห็นว่า ฟาโรห์อเมนเอมเฮตที่ 1 ได้ทรงโปรดให้เริ่มสร้างพีระมิดของพระองค์ที่ธีบส์ แต่ด้วยเหตุผลที่ไม่ทราบสาเหตุจึงได้เปลี่ยนเมืองหลวงและที่ตั้งของพีระมิดมาเป็นที่เอล-ลิชต์แทน (ระหว่าง 1991–1778 ปีก่อนคริตกาล) โดยพีระมิดเมื่อสร้างเสร็จแล้วได้มีความสูง 55 ม. ฐานยาว 83 ม. และมีความชัน 54 องศา แกนกลางของพีระมิดทำด้วยหินปูนหยาบเล็ก ๆ ในบริเวณท้องถิ่น ซึ่งเต็มไปด้วยเศษทรายและอิฐโคลน หินปูนบางส่วนถูกดึงออกจากสถานที่อื่น ๆ มีการพบก้อนหินภายในพีระมิดแห่งนี้ที่มาจากพีระมิดแห่งคูฟู, พีระมิดแห่งคาเฟร, พีระมิดแห่งยูนัส และพีระมิดแห่งเปปิที่ 2 (หรือ อาจเป็นเปปิที่ 1) ภายในพีระมิดมีปล้องลาดเอียง ซึ่งปิดด้วยจุกหินแกรนิต เมื่อเวลาฝังพระบรมศพ มันก็จะวิ่งจากโถงทางเข้าระดับพื้นดินไปยังปล่องแนวตั้งที่ลงมาโดยตรงไปยังห้องฝังพระบรมศพ ลักษณะและสภาพโดยรวมของพีระมิดแห่งนี้ในปัจจุบันอยู่ในสภาพที่แย่และหลงเหลืออยู่เพียงเล็กน้อย

ริเวณรอบพีระมิดแห่งอเมนเอมเฮตที่ 1 พบหลุมฝังศพของข้าราชการชั้นสูงรับใช้ฟาโรห์ รวมถึงหลุมฝังศพของเจ้าพนักงานราชสำนักชั้นสูงนามว่า นัคต์ ผู้ดูแลพระคลังมฟาสมบัตินามว่า เรฮูเออร์ดเจอร์เซน และราชมนตรีนามวา อินเตฟอิเกอร์

## การขุดค้นสำรวจ
thumb|ทางเข้าพีระมิดแห่งอเมนเอมเฮตที่ 1
การขุดค้นครั้งแรกของพีระมิดแห่งนี้ดำเนินการโดยนักไอยคุปต์วิทยาชาวฝรั่งเศสนามว่า แกสตง แมสเปโร ในปี ค.ศ. 1882 ต่อมาการขุดค้นของเขายังคงดำเนินต่อไปโดยการสำรวจทางโบราณคดีของฝรั่งเศสภายใต้การดูแลของ เจ. อี. โกติเออร์ และกุสตาฟ เฌอกีเออร์ ในปี ค.ศ. 1894 และ ค.ศ. 1895 การขุดค้นยังดำเนินต่อไปอีกโดยตั้งแต่ปี ค.ศ. 1920 ถึง ค.ศ. 1934 โดยอัลเบิร์ต ลิธโก และอาเธอร์ เมกซ์ ในทีมจากพิพิธภัณฑ์เมโทรโพลิแทนในนิวยอร์ก ในช่วงเวลาของการขุดค้นเหล่านี้ พีระมิดอยู่ในสภาพที่เสียหายอย่างมากและขณะนั้นเหลือความสูงเพียง 20 เมตร โดยพื้นที่รอบ ๆ ส่วนใหญ่ได้สูญหายไปแล้ว ไม่มีการสำรวจครั้งใดที่ประสบความสำเร็จในการสำรวจภายในของพีระมิด เนื่องจากทางเดินภายในถูกน้ำท่วมด้วยน้ำใต้ดิน

## ดูเพิ่ม

* รายการพีระมิดอียิปต์

## อ้างอิง

## ที่มา
* 
* 
* 

## แหล่งข้อมูลอื่น
*Pyramid of Amenemhet I at el-Lisht

หมวดหมู่:พีระมิดในอียิปต์
เอ็นเกจคิส

***เอ็นเกจคิส*** (Engage Kiss) เป็นโครงการสื่อผสมญี่ปุ่น สร้างสรรค์โดยอนิเพล็กซ์ ซีรีส์อนิเมะโทรทัศน์สร้างโดยสตูดิโอเอ-1 พิกเจอร์ส เขียนบทโดย ฟูมิอากิ มารูโตะ และออกแบบตัวละครโดย ซึนาโกะ ออกอากาศตั้งแต่เดือนกรกฎาคมถึงกันยายน พ.ศ. 2565 เกมมือถือพัฒนาโดยสแควร์เอนิกซ์ได้ประกาศสร้างในชื่อเกมว่า *เอ็นเกจคิล* (Engage Kill)

## เนื้อเรื่อง
เรื่องราวของ **ชู** ชายหนุ่มที่เปิดบริษัทเป็นของตัวเอง ที่ทำงานเพื่อหาเงิน อยู่กับ **คิซาระ** สาว ม.ปลาย ที่ดูเขาแบบใกล้ชิด แต่ตัวเธอเป็นปีศาจที่ทำสัญญาและจูบกับเขาเพื่อดูดพลังงาน ทำให้ต้องพัวพันกับพวกปีศาจ ในการทำงานเขาต้องติดต่อขอความช่วยเหลือจาก **อายาโนะ** ลูกสาวประธานบริษัทที่ **ชู** เคยทำงานด้วย อดีตแฟนเก่าของเขาและยังกังวลเรื่องชีวิตความเป็นอยู่ของเขา

## ตัวละคร
### ''เอ็นเกจคิส''
;
:

;
:

;
:

;
:

;
:

;
:

;
:

;
:

;
:

;
:

;
:

### ''เอ็นเกจคิล''
;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
* เว็บไซต์ทางการโครงการ 
* เว็บไซต์ทางการอนิเมะ 
* ''เอ็นเกจคิส'' ทางปีลีปีลี
* บัญชีทวิตเตอร์ทางการ 
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:อนิเมะที่ออกฉายในปี พ.ศ. 2565
หมวดหมู่:เอ-1 พิกเจอร์ส
หมวดหมู่:วิดีโอเกมแอ็กชัน
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับโทรศัพท์มือถือ
หมวดหมู่:การ์ตูนญี่ปุ่นแนวโชเน็ง
หมวดหมู่:เกมชุดของสแควร์เอนิกซ์
หมวดหมู่:อนิเมะและมังงะที่มีฉากในประเทศสมมุติ
หมวดหมู่:หนังสือการ์ตูนที่มีฉากในประเทศสมมุติ
หมวดหมู่:รายการโทรทัศน์ที่มีฉากในประเทศสมมุติ
หมวดหมู่:วิดีโอเกมที่มีฉากในอนาคต
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:รัฐบาลในบันเทิงคดี
หมวดหมู่:กังกังคอมิกส์
หมวดหมู่:บันเทิงคดีเกี่ยวกับสัตว์ประหลาด
หมวดหมู่:ปิศาจในอนิเมะและมังงะ
หมวดหมู่:อนิเมะและมังงะเกี่ยวกับการล้างแค้น
หมวดหมู่:แฟรนไชส์สื่อมวลชน

หมวดหมู่:รายการโทรทัศน์ของโตเกียวเอ็มเอ็กซ์
อาคารสภานิติบัญญัติแห่งชาติ

**อาคารสภานิติบัญญัติแห่งชาติ** () เป็นอาคารที่ทำการและใช้ประชุมของสภานิติบัญญัติแห่งชาติ ตั้งอยู่ในย่านนางาตาโจ เขตชิโยดะ โตเกียว อาคารเริ่มก่อสร้างในปี ค.ศ. 1920 และสร้างเสร็จในปี ค.ศ. 1936 โดยแบ่งส่วนสภาผู้แทนราษฎรอยู่ฝั่งปีกซ้าย และราชมนตรีสภาอยู่ฝั่งปีกขวา

## อ้างอิง

หมวดหมู่:รัฐบาลญี่ปุ่น
หมวดหมู่:สิ่งก่อสร้างในเขตชิโยดะ
หมวดหมู่:สถาปัตยกรรมอลังการศิลป์
มิสซิสอินเตอร์เนชันแนล

**มิสซิสอินเตอร์เนชันแนล** () เป็นงานระดับนานาชาติประจำปีสำหรับ "ผู้หญิงที่แต่งงานแล้วที่มีเกียรติที่สุด"

## ประวัติและรุ่นประกวด
มีการประกวดหลายครั้งที่เรียกว่า มิสซิสอินเตอร์เนชันแนล ย้อนกลับไปในปี 1988

## มิสซิสอินเตอร์เนชันแนล โดย สหรัฐ

มิสซิสอินเตอร์เนชันแนล (อังกฤษ: Mrs. International) เป็นการประกวดความงามและภาวะผู้นำระดับนานาชาติสำหรับ สตรีที่สมรสแล้ว ก่อตั้งขึ้นในประเทศสหรัฐอเมริกา มีวัตถุประสงค์เพื่อส่งเสริมบทบาทของสตรีที่แต่งงานแล้วในด้านครอบครัว ชุมชน และสังคม โดยมุ่งเน้นความสำเร็จ ความเป็นผู้นำ และการทำกิจกรรมเพื่อสาธารณประโยชน์ ควบคู่ไปกับบุคลิกภาพและการนำเสนอ

การประกวดจัดขึ้นอย่างต่อเนื่องมานานกว่า 3 ทศวรรษ และถือเป็นหนึ่งในเวทีประกวดระดับนานาชาติที่มีชื่อเสียงสำหรับสตรีที่สมรสแล้ว

### ประวัติ
การประกวดมิสซิสอินเตอร์เนชันแนลเริ่มจัดขึ้นมากว่า 35 ปี โดยมีแนวคิดหลักในการเปิดพื้นที่ให้สตรีที่แต่งงานแล้วได้แสดงศักยภาพ ความสามารถ และบทบาทความเป็นผู้นำในสังคม แตกต่างจากการประกวดความงามทั่วไปที่มุ่งเน้นเฉพาะรูปลักษณ์ภายนอก

### วัตถุประสงค์
วัตถุประสงค์หลักของการประกวด ได้แก่

* ส่งเสริมภาพลักษณ์เชิงบวกของสตรีที่สมรสแล้ว
* สนับสนุนการมีส่วนร่วมในกิจกรรมเพื่อสังคมและชุมชน

* เปิดโอกาสให้ผู้เข้าประกวดใช้ตำแหน่งในการผลักดันโครงการหรือประเด็นทางสังคมที่ตนสนใจ

### คุณสมบัติผู้เข้าประกวด
โดยทั่วไป ผู้เข้าประกวดต้องมีคุณสมบัติดังนี้

* เป็นสตรีที่สมรสแล้วอย่างน้อย 6 เดือน
* มีอายุระหว่าง 21–56 ปี
* เป็นพลเมืองหรือผู้พำนักในรัฐหรือประเทศที่ตนเป็นตัวแทน
* มีความประพฤติดีและสอดคล้องกับคุณค่าของการประกวด

### รูปแบบการประกวด
การประกวดประกอบด้วยหลายรอบการแข่งขัน เช่น

* การสัมภาษณ์
* การเดินชุดราตรี
* การนำเสนอในชุดฟิตเนสหรือชุดลำลอง

ผู้เข้าประกวดจะต้องนำเสนอ แพลตฟอร์มส่วนตัว ซึ่งเป็นโครงการหรือประเด็นเพื่อสังคมที่ตั้งใจจะรณรงค์ตลอดระยะเวลาการดำรงตำแหน่ง

### การจัดการประกวด
การประกวดมิสซิสอินเตอร์เนชันแนลจัดขึ้นเป็นประจำทุกปีในประเทศสหรัฐอเมริกา โดยสถานที่จัดอาจเปลี่ยนแปลงไปในแต่ละปี เช่น เมืองชิคาโก รัฐอิลลินอยส์

### ผู้ถือกรรมสิทธิ์ — โดย สหรัฐ (ตั้งแต่ปี 1988)

### ตัวแทนประเทศไทย

## มิสซิสอินเตอร์เนชันแนล โดย สิงคโปร์

TKS Mrs International Pageant เป็นเวทีประกวดนางงามระดับนานาชาติสำหรับสตรีที่สมรสแล้ว (Mrs.) จัดขึ้นโดยองค์กร TKS โดยมีวัตถุประสงค์เพื่อส่งเสริมบทบาทของสตรีที่มีครอบครัว ทั้งในด้านบุคลิกภาพ ความมั่นใจ ภาวะผู้นำ และการมีส่วนร่วมต่อสังคม

การประกวดมุ่งเน้นการคัดเลือกผู้เข้าประกวดที่มีความเหมาะสมเป็นแบบอย่างที่ดี มีทัศนคติที่สร้างสรรค์ และสามารถเป็นตัวแทนประเทศของตนในเวทีนานาชาติได้ นอกเหนือจากความงามภายนอก ยังให้ความสำคัญกับการแสดงออกทางวัฒนธรรม ความสามารถในการสื่อสาร และบทบาทของสตรีในครอบครัวและสังคมร่วมสมัย

ผู้ชนะการประกวดจะได้รับตำแหน่ง TKS Mrs International และทำหน้าที่เป็นทูตขององค์กรในการเข้าร่วมกิจกรรมต่าง ๆ ตามพันธกิจของเวทีในระดับนานาชาติ

### ผู้ถือกรรมสิทธิ์ — โดย สิงคโปร์ (ตั้งแต่ปี 2006)

## ประเทศ/ดินแดนที่ชนะ – การประกวดทั้งหมด

### ตัวแทนประเทศไทย

## ดูเพิ่ม

* รายการประกวดความงาม

## อ้างอิง

## แหล่งข้อมูลอื่น

* เว็บไซต์หลักอย่างเป็นทางการ
* เฟซบุ๊กหลักอย่างเป็นทางการ
* เฟซบุ๊กหลักอย่างเป็นทางการ

หมวดหมู่:การประกวดนางงาม
กิ่งจังหวัดมิยาเกะ

thumb|ที่ตั้งของกิ่งจังหวัดมิยาเกะ
thumb|250px|สำนักงานกิ่งจังหวัดมิยาเกะ

**กิ่งจังหวัดมิยาเกะ** () เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว

กิ่งจังหวัดมิยาเกะประกอบด้วยหมู่บ้านดังต่อไปนี้บนหมู่เกาะอิซุ

* หมู่บ้านมิยาเกะ (อยู่บนเกาะมิยาเกะ)
* หมู่บ้านมิกูราจิมะ (อยู่บนเกาะมิกูระ)

กิ่งจังหวัดมิยาเกะมีเนื้อที่ 76.08 ตารางกิโลเมตร ประชากรจำนวน 3,184 คน

จากการที่ภูเขาไฟหลักบนหมู่เกาะได้เกิดการปะทุ มิยาเกะจิมะจึงได้ทำการอพยพประชาชนอย่างสมบูรณ์ตั้งแต่เดือนกันยายน ค.ศ. 2000 และหลังจากระยะเวลาสี่ปีของการปะทุของภูเขาไฟ จึงได้มีการอนุญาตให้ประชาชนเดินทางกลับมาอยู่อาศัยตามเดิมในวันที่ 1 กุมภาพันธ์ ค.ศ. 2005

## ประวัติศาสตร์
* ค.ศ. 1920: ที่ทำการเกาะมิยาเกะจิมะและมิกูระจิมะถูกยุบ และได้มีการจัดตั้งสำนักงานบริหารเกาะโอชิมะขึ้นมาแทนซึ่งมีพื้นที่รับผิดชอบครอบคลุมเกาะเหล่านี้ด้วย โดยจัดตั้งสำนักงานสาขาบนเกาะมิยาเกะจิมะ
* ค.ศ. 1926: สำนักงานบริหารเกาะโอชิมะเปลี่ยนชื่อเป็นกิ่งจังหวัดโอชิมะ
* ค.ศ. 1943: สำนักงานสาขามิยาเกะจิมะแยกออกเป็นกิ่งจังหวัดมิยาเกะ

## อ้างอิง

## แหล่งข้อมูลอื่น
* เว็บไซต์ทางการของสำนักงานสาขาเกาะมิยาเกะ 

มิยาเกะ
หมวดหมู่:หมู่เกาะอิซุ
เมโรวี

**เมโรวี** (; อังกฤษ: *Meroë* หรือสะกดได้อีกว่า *Meroe*; เมโรอิติก:  หรือ ;  และ ; ) เป็นเมืองโบราณบนฝั่งตะวันออกของแม่น้ำไนล์ ห่างจากสถานีรถไฟคาบูชิยา (Kabushiya) ไปทางทิศตะวันออกเฉียงเหนือราว 6 กิโลเมตร อยู่ใกล้กับเมือง เชนดิ ประเทศซูดาน และอยู่ห่างประมาณ 200 กิโลเมตรทางทิศตะวันออกเฉียงเหนือของนครคาร์ทูม ใกล้ ๆ กับเมืองโบราณมีกลุ่มหมู่บ้านที่เรียกว่า**บากราวิยาห์** () เมืองนี้เป็นเมืองหลวงของราชอาณาจักรคูชมาเป็นเวลาหลายศตวรรษนับตั้งแต่ประมาณ 590 ปีก่อนคริสตกาล จนกระทั่งราชอาณาจักรล่มสลายในคริสต์ศตวรรษที่ 6 ราชอาณาจักรของชาวคูชแห่งเมโรวีได้ตั้งชื่อเมืองนี้ว่า *"เกาะแห่งเมโรวี (Island of Meroë)"* ซึ่งเมืองแห่งนี้ตั้งอยู่ในเขตบูทานาในปัจจุบัน ซึ่งเป็นเขตที่ล้อมรอบด้วยแม่น้ำไนล์ (จากแม่น้ำแอตบาราห์ถึงนครคาร์ทูม) ซึ่งบรรจบจากแม่น้ำแอตบาราห์และแม่น้ำบลูไนล์

## อ้างอิง


หมวดหมู่:ประเทศซูดาน
มิฮาระ

**มิฮาระ** () เป็นนครในจังหวัดฮิโรชิมะ ประเทศญี่ปุ่น มีขนาดพื้นที่ 471.03 ตารางกิโลเมตร ปี 2020 มีประชากร 90,573 คน

## อ้างอิง


## แหล่งข้อมูลอื่น

* 
* Mihara City official website 

หมวดหมู่:นครในจังหวัดฮิโรชิมะ
คลองบางระมาด

**คลองบางระมาด** เป็นคลองในท้องที่เขตตลิ่งชันและเขตทวีวัฒนา กรุงเทพมหานคร

บางระมาด หมายถึง *บางแรด* อาจเป็นหลักแหล่งของแรด (ระมาด เป็นภาษาเขมร แปลว่า แรด) อย่างไรก็ดีสุจิตต์ วงษ์เทศระบุว่าอาจมีความหมายอื่นแต่ก็ยังไม่ทราบแน่ชัด ชุมชนบริเวณบางระมาดคงเป็นชุมชนตั้งแต่ราวอยุธยาตอนต้น ใน *[[กำสรวลสมุทร]]* (พ.ศ. 2025–2034) มีกล่าวถึงบางระมาดว่า

บริเวณนี้ในอดีตเป็นย่านสวนผลไม้ มีทั้งกล้วย อ้อย มะม่วง ขนุน มะปราง มะพร้าว และหมาก เป็นต้น ผู้คนนำผลไม้และขนมมาแลกเปลี่ยนกัน

ยังคงเป็นย่านผลไม้สืบต่อมาในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อราว พ.ศ. 2500 ผลไม้ที่มีชื่อเสียงเช่น ทุเรียน มังคุด มะไฟ ละมุด มะม่วง ส้มและมะพร้าว ทุเรียนที่มีชื่อเสียงได้แก่ พันธุ์ก้านยาว อีลวง และจอกลอย ส่วนส้มเขียวหวานเป็นแหล่งแพร่กิ่งพันธุ์ไปปลูกที่อื่น แต่เดิมเคยมีตลาดน้ำอยู่ปากคลองบางระมาด แต่ก็ยกเลิกไป

ปัจจุบันมีชุมชนเก่าแก่คือชุมชนเกาะศาลเจ้าตั้งอยู่ระหว่างคลองบางระมาดและคลองบ้านไทร มีศาลเจ้าพ่อจุ้ยและเจ้าพ่อกุมกรรณซึ่งเชื่อว่าเป็นเทพเจ้าที่สถิตอยู่บริเวณคลองบางระมาด ภายในศาลยังปรากฏศีรษะจระเข้ ซึ่งชาวบ้านเชื่อว่าคุ้งน้ำแห่งนี้เป็นที่อาศัยของจระเข้ใหญ่ อันเป็นพาหนะของเจ้าพ่อจุ้ย ทั้งยังมีเรื่องเล่าว่าบริเวณใต้ต้นมะพลับใกล้กับศาลเจ้ามีถ้ำจระเข้อยู่

## อ้างอิง

บางระมาด
บางระมาด
หมวดหมู่:โบราณสถานในเขตตลิ่งชัน
หมวดหมู่:โบราณสถานในเขตทวีวัฒนา
กิฟฏ์

**กิฟฏ์** (;  *เคฟต์* หรือ *เคบโต*; อียิปต์โบราณ: **Gebtu** *เกบตู*;  *คอปโตส*; โรมัน: **Justinianopolis** *จัสติเนียโนโพลิส*) เป็นเมืองขนาดเล็กในเขตผู้ว่าการเกนาของอียิปต์ ซึ่งห่างจากเมืองลักซอร์ไปทางทิศเหนือประมาณ 43 กิโลเมตร (27 ไมล์) และอยู่ใต้เส้นละติจูดที่ 26 องศาเหนือ บนฝั่งตะวันออกของแม่น้ำไนล์ เนื่องจากเมืองกิฟฏ์มีระยะทางที่ใกล้กับชายฝั่งทะเลแดง จึงทำให้เมืองแห่งนี้เป็นจุดศูนย์ทางการค้าที่สำคัญในสมัยโบราณระหว่างอินเดีย พุนต์ อาระเบียเฟลิกซ์ และดินแดนทางเหนือ โดยพื้นที่ใกล้เคียงในทะเลทรายตะวันออกมีเหมืองทองคำและแร่ควอร์ตไซต์ที่มีความสำคัญ รวมทั้งยังเป็นจุดเริ่มต้นสำหรับการเดินทางไปยังดินแดนพุนต์ (ประเทศโซมาเลีย ในปัจจุบัน)

## อ้างอิง

## แหล่งข้อมูลอื่น
* 

หมวดหมู่:แหล่งโบราณคดีในประเทศอียิปต์
หมวดหมู่:สถานที่ที่มีประชากรในประเทศอียิปต์
หมวดหมู่:มุขมณฑลโรมันคาทอลิกที่ถูกยกเลิก
หมวดหมู่:ป้อมปราการโรมันในประเทศอียิปต์
หมวดหมู่:เบลมไมส์
กาโรยแห่งฮังการี

**กาโรยแห่งฮังการี** () อาจหมายถึง

* พระเจ้ากาโรยที่ 1 แห่งฮังการี
* พระเจ้ากาโรยที่ 2 แห่งฮังการี
* พระเจ้ากาโรยที่ 3 แห่งฮังการี
* พระเจ้ากาโรยที่ 4 แห่งฮังการี
* พระเจ้ากาโรยที่ 5 แห่งฮังการี (อ้างสิทธิ์)

## ดูเพิ่ม
* ชาร์ลที่ 1

หมวดหมู่:หน้าแก้ความกำกวมชื่อบุคคล
ทยานันท์ สรัสวตี

**มหาฤษี ทยานันท์ สรัสวตี** (อักษรโรมัน: Maharshi Dayanand Saraswati) (, นามเมื่อเกิด **มูล ศังกระ ติวารี**; Mool Shankar Tiwari, 12 กุมภาพันธ์ 1824 – 30 ตุลาคม 1883) เป็นนักปรัชญาและผู้นำทางสังคมชาวอินเดีย ผู้ก่อตั้งอารยสมาช ซึ่งเป็นขบวนการปฏิรูปเวทิกธรรม เขาเป็นบุคคลแรกที่เรียกร้อง *[[สวราช]]* โดยใช้วลี "ประเทศอินเดียเพื่อชาวอินเดีย" (India for Indians) ในปี  1876 ต่อมาคำดังกล่าวถูกนำมาใช้แพร่หลายโดยโลกมานยะ ดิลก เขามีแนวทางทางจิตวิญญาณที่ปฏิเสธการบูชารูปเคารพและพิธีกรรมต่าง ๆ ในการบูชา แต่เลือกศึกษาและทำงานเกี่ยวกับหลักการและปรัชญาแบบพระเวท สรวปัลลี ราธากฤษณัน อดีตประธานาธิบดีอินเดียและนักปรัชญา ถือว่าเขาเป็น "ผู้สร้างอินเดียใหม่" ร่วมกับอรวินท์ โฆษ

## อ้างอิง

หมวดหมู่:นักปรัชญาชาวอินเดีย
หมวดหมู่:นักปรัชญาพระเวท
หมวดหมู่:บุคคลจากรัฐคุชราต
หมวดหมู่:ชาวอินเดียที่นับถือศาสนาฮินดู
ซาบาร์ยัต

**ซาบาร์ยัต** (อียิปต์โบราณ: sbꜣyt, คอปติก: ⲥⲃⲱ "*คำแนะนำ* หรือ *การสอน*") เป็นคำศัพท์ในภาษาอียิปต์โบราณที่หมายถึงประเภทของวรรณกรรมที่เกี่ยวข้องกับฟาโรห์ โดย *sbꜣyt* มีความหมายตรงตัวคือ "คำสอน" หรือ "คำแนะนำ" และยังหมายถึง คำสอนทางจริยธรรมที่เขียนขึ้นอย่างเป็นกิจจะลักษณะ ซึ่งเน้นไปที่ "วิถีชีวิตอย่างแท้จริง" จึงถือให้ตำราคำสอนซาบาร์ยัตเป็นวรรณกรรมภูมิปัญญาของอียิปต์

## ตัวอย่าง
ใน*คำสรรเสริญแด่นักประพันธ์ผู้วายชนม์* (*Eulogy of Dead Writers*) ซึ่งเขียนขึ้นในช่วงราชวงศ์ที่ยี่สิบแห่งสมัยราชอาณาจักรใหม่ โดยบทนี้ แสดงรายนามผู้ประพันธ์ที่มีชื่อเสียงจากผลงานอันยิ่งใหญ่ของพวกเขา ซึ่งส่วนใหญ่เป็นผู้เขียนตำราคำสอนจากช่วงสมัยราชอาณาจักรกลาง:

ผู้เขียนเหล่านี้แต่ละคน (ยกเว้นอิมโฮเทปที่ไม่มีผลงานใดที่หลงเหลือมาถึงปัจจุบันอยู่เลย) รวมทั้งพทาห์เอมดเจฮูติ ซึ่งสามารถยืนยันได้ว่าพวกเขาเป็นผู้เขียนผลงานต่าง ๆ จากช่วงสมัยอาณาจักรกลาง โดยตำราคำสอนซาบาร์ยัตที่เก่าแก่ที่สุดมีหลายคนอ้างว่า เขียนขึ้นในสหัสวรรษที่ 3 ก่อนคริสตกาลในระหว่างช่วงสมัยราชอาณาจักรเก่า แต่ในปัจจุบันมีฉันทามติกันโดยทั่วไปว่า พวกเขาแต่งตำราขึ้นมาจริง ๆ ในภายหลังโดยเริ่มตั้งแต่ในช่วงสมัยราชอาณาจักรกลาง (ระหว่าง 1991–1786 ปีก่อนคริสตกาล) และการแสดงที่มาที่สมมติขึ้นนี้ให้แก่ผู้เขียนในช่วงอดีตอันยาวนาน อาจมีจุดมุ่งหมายเพื่อให้ข้อความในตำรามีอำนาจมากขึ้น

## อ้างอิง


หมวดหมู่:วรรณกรรมอียิปต์โบราณ
อินเตฟอิเกอร์

[thumb|รูปสลักหินส่วนล่างของราชมนตรี ซึ่งน่าจะเป็นอินเตฟอิเกอร์ ใน[พิพิธภัณฑ์ศิลปะเมโทรโพลิทัน ณ มหานครนิวยอร์ก (09.180.12)]]

**อินเตฟอิเกอร์** (*ỉnỉ-ỉt.f ỉqr*) เป็นขุนนางแห่งอียิปต์โบราณและยังเป็น*ผู้ดูแลนคร* (*overseer of the city*) และราชมนตรีภายใต้รัชสมัยของฟาโรห์อเมนเอมฮัตที่ 1 และฟาโรห์เซนุสเรตที่ 1 ในช่วงต้นของราชวงศ์ที่สิบสองแห่งอียิปต์ (ระหว่าง 1991–1802 ปีก่อนคริสตกาล) เขาเป็นที่ทราบจากจารึกหินหลายชิ้นในบริเวณนิวเบียล่าง ซึ่งแสดงให้เห็นว่า เขาเป็นส่วนหนึ่งของการดำเนินการทางทหารในภูมิภาคนี้ เขาปรากฏในบันทึกที่มีว่าปาปิรุสไรส์เนอร์ที่พบที่ชายฝั่งทะเลแดง และจารึกหินสองชิ้นในนิวเบียล่างได้กล่าวถึงเขา ซึ่งดูเหมือนว่าจะชี้ให้เห็นว่า เขามีส่วนร่วมในการดำเนินการทางทหารในภูมิภาคนี้ แต่จารึกทั้งสองไม่ลงช่วงเวลาไว้ ส่วนจารึกอื่น ๆ ในบริเวณแถบดังกล่าวดูเหมือนจะบันทึกถึงการดำเนินการทางทหารในปีที่ 29 แห่งการครองราชย์ของฟาโรห์อเมนเอมฮัตที่ 1 ซึ่งสอดคล้องกับปีที่ 9 แห่งการครองราชย์ของฟาโรห์เซนุสเรตที่ 1 และอินเตฟอิเกอร์ ยังเป็นที่ทราบจากภาพสลักที่พบในวาดิ เอล-ฮูดิ โดยลงช่วงเวลาปีที่ 20 ซึ่งรายงานเกี่ยวกับการนำมาซึ่งแร่อเมทิสต์

หลุมฝังศพของนางเซเนต ซึ่งเป็นมารดาของเขาในเมืองธีบส์ อยู่ในซิค อับด์ เอล-กุรนา ในหมู่สุสานแห่งธีบส์ ที่ตั้งอยู่ตรงข้ามกับเมืองลักซอร์ และอินเตฟอิเกอร์ถูกฝังอยู่ในสุสานมาสตาบาที่ลิษต์ โดยสุสานของเขาอยู่ถัดจากพีระมิดแห่งอเมนเอมฮัตที่ 1

## อ้างอิง
ไอปิ

**ไอปิ** เป็นราชมนตรีแห่งอียิปต์โบราณในช่วงต้นสมัยราชอาณาจักรกลาง หลักฐานเดียวที่ปรากฏในปัจจุบันซึ่งยืนยันการมีอยู่ของเขา คือ สุสานธีบส์ (TT315) (MMA 516) ซึ่งพบในโขดหินแห่งเดียร์ เอล-บาฮารี อันอยู่เหนือหมู่ที่ฝังพระบรมศพของฟาโรห์เมนทูโฮเทปที่ 2 สุสานธีบส์ดังกล่าวประกอบด้วยลานขนาดใหญ่ ทางเดิน วิหาร และห้องฝังศพ โถงทางเดินและวิหารไม่มีการตกแต่ง และมีเพียงห้องฝังศพเท่านั้นที่ทาสีตกแต่งอย่างสวยงาม ข้อความทางศาสนา ตำแหน่ง และนามของไอปิอยู่บนฝาผนังของห้องฝังศพนี้ ห้องฝังศพยังเป็นที่ไว้โลงศพซึ่งจมอยู่ในพื้น

ลานหน้าสุสานของราชมนตรีไอปิยังมีที่ฝังศพของคนใช้นามว่า เมเซห์ ซึ่งเป็นที่ค้นพบบันทึกปาปิรุสแห่งเฮกานัคต์ ในอีกห้องหนึ่งพบเรือประมาณหกสิบลำและโต๊ะฉีดดองศพ ซึ่งสันนิษฐานว่า มีไว้เพื่อมัมมี่ของไอปิ

ข้อมูลด้านอายุของเขาเป็นที่ถกเถียงกัน แต่เขาน่าจะมีชีวิตอยู่ในช่วงต้นสมัยราชวงศ์ที่สิบสองแห่งอียิปต์

## อ้างอิง


หมวดหมู่:ราชมนตรีราชวงศ์ที่สิบสองแห่งอียิปต์
การลอบสังหารอิเนจิโร อาซานูมะ

ในวันที่ 12 ตุลาคม ค.ศ. 1960 อิเนจิโร อาซานูมะ () ประธานพรรคสังคมนิยมญี่ปุ่นถูกลอบสังหารที่หอประชุมสาธารณะฮิบิยะในเขตชิโยดะ โตเกียว ขณะการโต้วาทีถ่ายทอดออกอากาศ ชายคลั่งชาติวัย 17 ปี โอโตยะ ยามางูจิ วิ่งขึ้นบนเวทีโต้วาทีและใช้ดาบสั้นวากิซาชิแทงอาซานูมะจนถึงแก่ชีวิต

การสังหารหมู่ครั้งนี้ส่งผลให้พรรคสังคมนิยมญี่ปุ่นอ่อนแลลงอยากหนัก, ทำให้เกิดอาชญากรรมเลียนแบบตามมามากมาย และหลังยามางูจิกฆ่าตัวตายในเรือนจำได้กลายเป็นผู้พลีกายของกลุ่มขวาจัดญี่ปุ่นในเวลาต่อมา

## ภูมิหลัง

อาซานูมะเป็นบุคคลที่มีคารมคมคายในวงการฝ่ายซ้ายของญี่ปุ่น ในปี 1959 เขาสร้างความโกรธแค้นไปทั่วญี่ปุ่นโดยการเดินทางไปยังจีนซึ่งเป็นรัฐคอมมิวนิสต์ และประกาศว่าสหรัฐอเมริกาเป็น "ศัตรูร่วมของจีนและญี่ปุ่น" ขณะปราศรัยที่ปักกิ่ง

หลังเดินทางกลับญี่ปุ่น อาซานูมะกลายมาเป็นผู้นำและบุคคลสาธารณะคนสำคัญของการประท้วงอัมโปะเพื่อต่อต้านสนธิสัญญาความปลอดภัยญี่ปุ่น-สหรัฐ นำขบวนการประท้วงครั้งใหญ่ไปยังสภานิติบัญญัติแห่งชาติ กลุ่มขวาจัด เช่น บิง อากาโอะ และ พรรคไดนิปปงไอโกกุ () เชื่อว่าการประท้วงของฝ่ายซ้ายในครั้งนี้เป็นสัญญาณว่าญี่ปุ่นกำลังเข้าใกล้การปฏิวัติคอมมิวนิสต์ และเริ่มก่อการเพื่อพยายามป้องกันการปฏิวัติ

## ผลสืบเนื่อง
### การฆ่าตัวตายของผู้ก่อเหตุ
หลังการลอบสังหาร ยามางูจิถูกจับกุมและคุมขังขณะรอการตัดสิน ตลอดการถูกคุมขัง เขาคงความสงบและสารภาพทุกอย่างต่อตำรวจ ยามางูจิยังย้ำตลอดว่าเขาลงมือทำด้วยตัวคนเดียว และไม่มีการชี้นำจากใครอื่น ในวันที่ 2 พฤศจิกายน เขาได้ใช้ยาสีฟันเขียนบนผนังของห้องขังว่า "ขอสมเด็จพระจักรพรรดิทรงพระเจริญ" และ "เพียงแค่กระผมมีชีวิตเจ็ดชีวิตที่จะมอบให้แก่ประเทศ (七生報国, *shichisei hōkoku*; มาจากคำพูดสุดท้ายก่อนเสียชีวิตของคูซูโนกิ มาซาชิเงะ ซามูไรจากศตวรรษที่ 14) และใช้ผ้าปูเตียงมัดกันแขวนคอตนเองเสียชีวิตในห้องขัง

### การเสื่อมถอยของพรรคสังคมนิยมญี่ปุ่น
พรรคสังคมนิยมญี่ปุ่นประกอบด้วยสมาชิกที่ไม่ค่อยลงรอยกัน ทั้งนักสังคมนิยมซ้ายจัด, นักสังคมนิยมฝ่ายกลาง และนักสังคมนิยมฝ่ายขวา แต่ต้องมารวมตัวกันเพื่อต้านความแข็งแกร่งของบรรดาพรรคอนุรักษนิยมที่รสมตัวกันเป็นพรรคประชาธิปไตยเสรีนิยม (Liberal Democratic Party) ในปี 1955 อาซานูมะเป็นบุคคลที่มีคารมคมคาย และสามารถยึดโยงกลุ่มที่มีความต่างนี้เข้าด้วยกันได้โดยใช้บุคลิกภาพของเขา ในสมัยการนำของอานาซูมะ พรรคสังคมนิยมญี่ปุ่นชนะการเลือกตั้งเพิ่มขึ้นหลายที่นั่งในสภานิติบัญญัติแห่งชาติในทุก ๆ การเลือกตั้งนับตั้งแต่ช่วงครึ่งหลังของทศวรรษ 1950 และมีท่าทีกำลังได้รับความนิยมมากขึ้นเรื่อย ๆ การเสียชีวิตของอาซานูมะทำให้พรรคสูญเสียผู้นำที่ชำนาญ และได้ซาบูโร เอดะ ขึ้นมานำพรรคแทน เอดะขยับพรรคไปทางฝ่ายกลางขึ้นทันที ซึ่งเป็นการปรับที่เร็วเกินกว่ากลุ่มสังคมนิยมฝ่ายซ้ายจะรับได้ และนำไปสู่การต่อสู้ภายในพรรค อันนำไปสู่การส่งสารแก่สาธารณะที่ไม่มีความเป็นน้ำหนึ่งเดียวกัน ในช่วงที่เหลือของทศวรรษ 1960 เป็นต้นมา จำนวนที่นั่งของบรรดานักสังคมนิยมในสภานิติบัญญัติลดลงเรื่อยมาจนพรรคสูญที่นั่งทั้งหมดในปี 1996

## อ้างอิง

หมวดหมู่:ลัทธิสังคมนิยมในประเทศญี่ปุ่น
หมวดหมู่:การลอบสังหาร
หมวดหมู่:การลอบสังหารในประเทศญี่ปุ่น
หมวดหมู่:พ.ศ. 2503
หมวดหมู่:เขตชิโยดะ
การตั้งครรภ์ไข่ปลาอุก

**การตั้งครรภ์ไข่ปลาอุก** () เป็นการตั้งครรภ์ผิดปกติชนิดหนึ่ง ซึ่งไข่ที่ปฏิสนธิแล้วไม่สามารถเกิดเป็นตัวอ่อนที่มีชีวิตได้และฝังตัวลงที่ผนังมดลูก
## แหล่งข้อมูลอื่น
* Humpath #3186  (Pathology images)
* Clinically reviewed molar pregnancy and choriocarcinoma information for patients from Cancer Research UK
* MyMolarPregnancy.com: Resource for those diagnosed with molar pregnancy. Links, personal stories, and support groups.

หมวดหมู่:การตั้งครรภ์ที่สิ้นสุดด้วยการแท้ง
หมวดหมู่:เนื้องอกเซลล์สืบพันธุ์
สโมสรฟุตบอลเมืองตรัง ยูไนเต็ด

**สโมสรฟุตบอลเมืองตรัง ยูไนเต็ด** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดตรัง ปัจจุบันเล่นในไทยลีก 3 โซนภาคใต้

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน

## เกียรติประวัติ
* **[[ไทยแลนด์ อเมเจอร์ลีก]]**
** รองชนะเลิศ ระดับประเทศ : 2565
** ชนะเลิศ โซนภาคใต้ : 2565
** ชนะเลิศ โซนภาคใต้ตอนล่าง : 2565

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดตรัง
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2565
ชาฮีด ข่าน

**ชาฮีด ราฟิก ข่าน** (; เกิด 18 กรกฎาคม ค.ศ. 1950) เป็นมหาเศรษฐี นักธุรกิจ และผู้ประกอบการกีฬาชาวปากีสถาน-อเมริกัน เขาเป็นเจ้าของ เฟล็กซ์-เอ็น-เกต บริษัทรถยนต์อเมริกัน เขายังเป็นเจ้าของแจ็กสันวิลล์จากัวส์ในเนชันแนลฟุตบอลลีก (NFL) และสโมสรฟุตบอลฟูลัมในพรีเมียร์ลีก และยังเป็นเจ้าของร่วมของออลอีลิตเรสต์ลิง (AEW) ร่วมกับโทนี ข่าน ลูกชายของเขา

ข่านได้ปรากฏตัวบนปกหน้าของนิตยสาร *[[ฟอบส์]]* ใน ค.ศ. 2012 ในฐานะที่เขาเป็นตัวแทนของอเมริกันดรีม ณ เดือนพฤศจิกายน ค.ศ. 2021 ข่านมีทรัพย์สินส่วนบุคคลอยู่ที่ 9 พันล้านดอลลาร์ ใน ค.ศ. 2021 เขาอยู่อันดับที่ 94 ของชาวอเมริกันที่ร่ำรวยที่สุดจากการจัดอันดับของฟอบส์ 400 และอยู่อันดับที่ 291 ของบุคคลที่ร่ำรวยที่สุดในโลก ข่านเป็นเจ้าของกิจการรถยนต์ที่ร่ำรวยเป็นอันดับที่ 2 รองจาก Georg F. W. Schaeffler ซึ่งมีทรัพย์สิน 12 พันล้านดอลลาร์ ข่านยังเป็นชาวปากีสถานที่ร่ำรวยที่สุด

## ชีวิตช่วงต้นและการศึกษา
ข่านเกิดที่ลาฮอร์ในปากีสถาน โดยเขาเกิดในครอบครัวชนชั้นกลางที่ประกอบอาชีพก่อสร้าง แม่ของเขาเคยเป็นอาจารย์คณิตศาสตร์ พ่อของเขา ราฟิก ข่าน เคยเปิดร้านขายของชำและอุปกรณ์วาดภาพ ชาฮีด ข่าน ยังมีน้องชายชื่อว่า Tariq Rafiq Khan ซึ่งเสียชีวิตเมื่ออายุได้ 20 ปีต้น ๆ

ข่านย้ายไปสหรัฐใน ค.ศ. 1967 ด้วยวัย 16 ปี เพื่อศึกษาต่อที่มหาวิทยาลัยอิลลินอยแอทเออร์บานา–แชมเปญ ในคืนแรกที่สหรัฐ เขาได้เข้าพักที่ห้องพักราคา 2 ดอลลาร์ที่มหาวิทยาลัยวายเอ็มซีเอ และงานแรกของเขาคือการล้างจานด้วยค่าจ้างชั่วโมงละ 1.20 ดอลลาร์ ต่อมาเขาได้เข้าร่วมสมาคม Beta Theta Pi ที่โรงเรียน เขาสำเร็จการศึกษาวิทยาศาสตร์บัณฑิตสาขาวิศวอุตสาหกรรมจาก UIUC College of Engineering ใน ค.ศ. 1971 ต่อมาเขาได้รับรางวัลศิษย์เก่าดีเด่นสาขาวิทยาศาสตร์เครื่องกลและวิศวกรรมศาสตร์ใน ค.ศ. 1999

## อ้างอิง

## แหล่งข้อมูลอื่น

* Fulham F.C. bio
* Jacksonville Jaguars bio

หมวดหมู่:มหาเศรษฐีชาวอเมริกัน
หมวดหมู่:มุสลิมชาวอเมริกัน
หมวดหมู่:บุคคลจากลาฮอร์
หมวดหมู่:มหาเศรษฐีชาวปากีสถาน
หมวดหมู่:กรรมการและประธานสโมสรฟุตบอลฟูลัม
วิหารน้อยขาว

**วิหารน้อยขาว**แห่งเซนุสเรตที่ 1 หรือสามารถเรียกได้อีกว่า วิหารน้อยแห่งการเฉลิมฉลองของฟาโรห์เซนุสเรตที่ 1 โดยวิหารแห่งนี้สร้างขึ้นในช่วงสมัยราชอาณาจักรกลาง แต่มาในช่วงสมัยราชอาณาจักรใหม่ ได้มีการรื้อถอนและใช้เป็นเสาหลักที่สามของวิหารในคาร์นัคที่มีนามว่า ขัณฑสีมาแห่งอามุน-เร (Precinct of Amun-Re)

ในปี ค.ศ. 1927 พบชิ้นส่วนที่รื้อถอนบริเวณเสาที่สามของตัววิหารหลัก ซึ่งสร้างขึ้นในสมัยฟาโรห์อาเมนโฮเทปที่ 3 ที่คาร์นัค และระหว่างปี ค.ศ. 1927 ถึง ค.ศ. 1930 ชิ้นส่วนทั้งหมดถูกถอดออกอย่างระมัดระวัง จากนั้นนำชิ้นส่วนเหล่านี้มาประกอบเป็นอาคารที่เห็นในปัจจุบันที่พิพิธภัณฑ์กลางแจ้งคาร์นัค

วิหารน้อยขาวถูกสร้างด้วยหินปูน โดยเสาวิหารมีการแกะสลักที่อยู่ในสภาพที่สมบูรณ์ ซึ่งแทบจะหาไม่ได้ในที่อื่นอีกในคาร์นัค และได้แสดงภาพที่ฟาโรห์เซนุสเรตที่ 1 ทรงได้รับการสวมพระมงกุฎและทรงถูกสวมกอดโดย เทพอามุน, เทพฮอรัส, เทพมิน และเทพพทาห์

ตลอดฐานของกำแพงชั้นนอกมีชุดของภาพแกะสลักนูที่แสดงภาพตราสัญลักษณ์และเทพของเขตปกครองหรือท้องถิ่นของอียิปต์ โดยทางด้านตะวันตกจะเป็นเขตปกครองในอียิปต์บน และทางด้านตะวันออกจะเป็นเขตปกครองในอียิปต์ล่าง

## ระเบียงภาพจากวิหารน้อยขาว

ไฟล์:Chapelle-blanche-detail-2.JPG|ภาพแกะสลักจากวิหารน้อยขาว
ไฟล์:Chapelle blanche-detail-5.JPG|ภาพแกะสลักจากวิหารน้อยขาว
ไฟล์:Nome L Col 17 19.jpg|เขตปกครองที่ปรากฏที่บนฝาผนังของวิหารน้อยขาว


## อ้างอิง

* 
* 

## แหล่งข้อมูลอื่น
* The White Chapel in the Karnak Project.

หมวดหมู่:กลุ่มเทวสถานคาร์นัก
วอลเลย์บอลชายซูแปร์โกปปาอีตาเลียนา

**วอลเลย์บอลชายซูแปร์โกปปาอีตาเลียนา** () หรือ **อิตาเลียนซูเปอร์คัพ** () เป็นการแข่งขันวอลเลย์บอลประจำปีของสโมสรวอลเลย์บอลในประเทศอิตาลี การแข่งขันอยู่ภายใต้การดูแลของเลกาปัลลาโวโลเซเรียอา (**') ร่วมกับ[[สหพันธ์วอลเลย์บอลอิตาลี]] (**') โดยเป็นการพบกันระหว่างทีมชนะเลิศซูแปร์เลกากับทีมชนะเลิศโกปปาอีตาเลีย ซึ่งจะทำการแข่งขันเพียงนัดเดียว ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศซูแปร์เลกาจะได้สิทธิ์เข้าร่วมแข่งขันแทน ตั้งแต่ปี ค.ศ. 2016 มีสี่ทีมที่เข้าร่วมแข่งขันซึ่งมาจากสี่อันดับแรกจากซูแปร์เลกาฤดูกาลก่อนหน้า

ซูแปร์โกปปาอีตาเลียนาจัดการแข่งขันขึ้นครั้งแรกใน ค.ศ. 1996 สโมสรที่ประสบความสำเร็จมากที่สุดคือซิสเลย์เตรวีโซ ซึ่งชนะเลิศ 7 สมัย

## ทำเนียบผู้ชนะเลิศ

## ผู้ชนะเลิศแบ่งตามสโมสร

## อ้างอิง

## แหล่งข้อมูลอื่น
* 

หมวดหมู่:การแข่งขันวอลเลย์บอลในประเทศอิตาลี
หมวดหมู่:วอลเลย์บอลซูเปอร์คัพแห่งชาติ
พีระมิดแห่งเซนุสเรตที่ 1

thumb|แผนภาพโครงสร้างภายในของพรีระมิดแห่งเซนุสเรตที่ 1
[thumb|แผนภาพของพีระมิดแห่งเซนุสเรตที่ 1ที่[เอล-ลิชต์|อัล-ลิษต์ และบริเวณวิหารโดยรอบ]]
thumb|ร่องรอยของการหุ้มหินของพีระมิดแห่งเซนุสเรตที่ 1
thumb|ชิ้นส่วนของวิหารฝังพระบรมศพของพีระมิดแห่งเซนุสเรตที่ 1
**พีระมิดแห่งเซนุสเรตที่ 1** เป็นพีระมิดแห่งอียิปต์โบราณที่สร้างขึ้นสำหรับใช้เป็นสถานที่ฝังพระบรมศพของฟาโรห์เซนุสเรตที่ 1 พีระมิดนี้สร้างขึ้นในช่วงสมัยราชวงศ์ที่สิบสองแห่งอียิปต์ที่เอล-ลิชต์ โดยตั้งอยู่ใกล้กับพีระมิดแห่งอเมนเอมฮัตที่ 1 ซึ่งเป็นพีระมิดพระราชบิดาของพระองค์ และพีระมิดแห่งนี้มีชื่อเดิมว่า *เซนุสเรต เพเตอิ ทาวิ* (*เซนุสเรตทรงทอดพระเนตรทั้งสองดินแดน*)

พีระมิดแต่ละด้านมีความยาวด้านละ 105 เมตร ความสูง 61.25 เมตร และมีความชันของด้านข้างทั้งสี่ของพีระมิดคือ 49° 24' พีระมิดแห่งนี้ใช้วิธีการก่อสร้างที่ไม่เคยเห็นมาก่อนในการก่อสร้างพีระมิดอียิปต์ในช่วงเวลาก่อนหน้า กำแพงหินทั้งสี่ที่แผ่ออกมาจากจุดศูนย์กลางซึ่งสร้างจากบล็อกหินที่หยาบ ซึ่งลดขนาดลงตามตำแหน่งที่สูงขึ้น แปดส่วนที่เกิดจากกำแพงเหล่านี้ถูกแบ่งย่อยด้วยกำแพงอีกสามส่วน โดยแยกพีระมิดออกเป็น 32 หน่วยที่แตกต่างกัน จากนั้นจึงเต็มไปด้วยแผ่นหินและเศษซาก และโครงสร้างภายนอกที่ปิดด้วยหินปูนชั้นดี วิธีการก่อสร้างแบบใหม่นี้ไม่ได้มีประสิทธิภาพมากนัก และพีระมิดที่สร้างแล้วเสร็จได้ประสบปัญหาความเสถียรของตัวพีระมิด หลักฐานที่ชัดเจนสำหรับทางลาดที่ใช้สร้างพีระมิดยังคงมีอยู่อย่างผิดปกติ

## สถานที่ฝังพระบรมศพ
บริเวณรอบพีระมิดจะมีอาคารเพิ่มเติมที่ค่อนข้างใหญ่ ซึ่งประกอบด้วย วิหารฝังพระรมศพ โครงสร้างสี่เหลี่ยมที่มีลานตรงกลาง และพีระมิดที่มีขนาดเล็กกว่าจำนวน 9 แห่งสำหรับพระมเหสีในฟาโรห์เซนุสเรตที่ 1 ถัดจากส่วนที่ฝังพระบรมศพ พบทางเดินหลวงสร้างมาจากหินปูนที่มีรูปแกะสลักตั้งอยู่ทุกระยะ 10 ศอก ซึ่งนำตรงไปยังสู่วิหารที่อยู่นอกกำแพงสถานที่ฝังพระบรมศพ อย่างไรก็ตาม สิ่งที่ได้กล่าวมานี้ในปัจจุบันยังหลงเหลือมาเพียงแค่เล็กน้อย เนื่องจากมีการสร้างอาคารโรมันในยุคสมัยหลังทับลงที่บริเวณแห่งนี้

## การขุดค้นสำรวจ
พีระมิดแห่งเซนุสเรตที่ 1 ได้รับความเสียหายอย่างหนักตามกาลเวลา และยังคงมีการหุ้มหินปูนเพียงเล็กน้อย ในปัจจุบัน มันดูเหมือนจะเป็นเนินหินเสียมากกว่า ไม่มีการขุดเจาะค้นหาใด ๆ เข้าไปในห้องฝังพระบรมศพ เนื่องจากมีน้ำท่วมจากน้ำใต้ดิน แต่กลับได้ทราบข้อมูลจำนวนมากเกี่ยวข้องกับการก่อสร้างพีระมิดจากเหมืองหินโดยรอบ ซึ่งประกอบด้วยเศษซากโบราณที่มีพบมากที่สุดแห่งหนึ่งของแหล่งโบราณคดีอียิปต์

### โกติเออร์และเฌอกีเออร์
พีระมิดถูกค้นพบครั้งแรกโดย โกติเออร์ และเฌอกีเออร์ นักโบราณคดีในระหว่างปี ค.ศ. 1894 ถึง ค.ศ. 1895

### พิพิธภัณฑ์ศิลปะเมโทรโพลิแทน
ตั้งแต่ปี ค.ศ. 1906 ถึง ค.ศ. 1943 พีระมิดแห่งนี้ถูกขุดค้นขึ้นโดยทีมงานจากพิพิธภัณฑ์ศิลปะเมโทรโพลิแทน ซึ่งเริ่มแรกนำโดยอัลเบิร์ต ลิธโก, อาเธอร์ เมกซ์ และอัมโบรส แลนซิง

### ดิเอเตอร์ อาร์โนลด์
ระหว่างปี ค.ศ. 1984 จนถึงปี ค.ศ. 1987 ดิเอเตอร์ อาร์โนลด์ได้ดำเนินการขุดค้นเพิ่มเติมต่อ

## อ้างอิง


## แหล่งที่มา

* 
* 

หมวดหมู่:พีระมิดยุคราชวงศ์ที่ยี่สิบ